Veikkausliigan jumbopaikalla majaileva VPS vahvisti hyökkäystään, kun seura solmi 1+1-vuotisen sopimuksen Joe Broekhuizenin kanssa.

Target-hyökkääjä on erittäin kookas, sillä Broekhuizenilla on mittaa kaksi metriä ja painoakin peräti 104 kiloa.

- Kaksimetrinen Joe on ulottuva, pitkäraajainen pelaaja, joka pystyy suojaamaan hyvin palloa. Hänellä on myös hyvä laukaus. Kun hän löytää röyhkeyden tekemiseen, maaleja tulee varmasti, VPS:n päävalmentaja Petri Vuorinen kertoo seuran verkkosivuilla (siirryt toiseen palveluun).

Jos Broekhuizenin pelilupa saadaan nopeasti kuntoon, hän saattaa pelata jo sunnuntain paikallisottelussa SJK:ta vastaan.

Lähteet: vepsu.fi